
Aruba ta riba e bon caminda pa combati e virus 














fa 


E siman pa drenta e di dos mita di october a habri cu un 
desarovo hopi positivo pa loke ta trata cantidad di casonan di 
Corona Virus na Aruba. E average di e cantidad di casonan 
positivo di siman pasa tawata na 16 pa dia compara cu un luna 
pasa na unda e average tawata na 85 caso pa dia. E cantidad 
di casonan positivo a baha bou di 400. Dialuna e total tawata 
na e total di 375. Tin 14 persona interna na Hospital di cua 4 ta 
den cuido intensivo. Esaki ta haci cu Hospital por bay bek na 
duna cuido regular. 





'Danki na e dedicacion di nos profesionalnan, e disciplina di 
comunidad di Aruba nos ta logrando baha e cantidad di casonan 
un biaha mas. Tin algun hende cu no ta realisa e seriedad di 
e crisis aki, pero e gran gran mavoria di nos ciudadanonan 


si ta realisa esaki, y pa esaki mi kier gradici tur esnan cu ta 
demostra disciplina y ta encurasha tur otro pa realisa cu hunto 
so nos por combati e plamamento di Covid-19', Prome Minister 
a enfatisa. 


Prome Minister ta sigui recorda comunidad tocante e reglanan 
importante di con nos por sigui demostra disciplina: Esakinan 
ta wordo ripiti constantemente pa asina cada ciudadadano 
keda demostra disciplina y guia otronan pa mantene disciplina 
pa hunto nos combati e virus. 

* Limita bo movecionnan mas tanto posibel, 

* Respeta e samenscholingsverbod, evita aglomeracion, 

* Aplica e reglanan di higiena, di laba man mas frecuente cu ta 
posibel of uza handsanitizers, 

* Tene distancia di otro, y uza bo tapaboca semper paden den 
establecimentonan y oficinanan, 

+ Y si bo ta sinti malo, keda paden, yama bo dokter di cas y e 
lo guia bo. 

“Nos por logra baha e cantidad di casonan activo y combati 
e virus aki, door di aplica e reglanan aki. Riba nan mes, no 
ta cosnan dificil pa haci. Nos ta bringando un enemigo cruel 
y invisible. Pero e arma pa bring'e ta na alcanse di nos tur”, 
Prome Minister Evelyn Wever-Croes a enfatisa. 

Prome Minister Evelyn Wever-Croes: 


RE-APERTURA DI IMELDA KLEUTERSCHOOL 


Tur mucha mester haya educacion den un miho edificio, 
agradabel y sigur 


Imelda Kleuterschool dialuna atardi a celebra e re-apertura di 
e scol na Oranjestad. Un acto solemne cu bendicion special 
di Pastoor Jairo Maduro. Imelda Kleuterschool a wordo habri 
oficialmente na september 1961 pero a opera for di 1960. Na 
September Imelda Kleuterschool a celebra 60 afia di existencia. 
E edificio a haya un renobacion cu ta mas adecuado pa nos 
muchanan y awe a tuma luga e re-apertura di e scol. 





Prome Minister Evelyn Wever-Croes Evelyn Wever-Croes a 
duna un discurso na unda cu el a enfatisa e importancia pa tur 
mucha ricibi educacion den un edificio adecua. 


“Educacion ta e arma di mas importante cu un pais tin. 
Despues di e crisis actual cu mundo henter ta pasando den dje, 
educacion lo yuda nos no solamente pa cambia sino tambe pa 
reconstrui mundo bek. Esaki ta conta tambe pa Aruba. Cu un 
miho preparacion den ensefiansa, nos lo reconstrui Aruba pa 
un miho futuro. 


Ensefiansa preparatorio ta e fundeshi pa ensefiansa den 
futuro. Ta hopi importante pa tur mucha na Aruba tin un scol 
cerca den nan bario cu ta brinda nan miho facilidad pa yega 
scol. Y awo atrobe, muchanan di Oranjestad por conta cu un 
scol den bario atrobe bunita renoba cu re-apertura di Imelda 
Kleuterschool. 








Ta importante tambe pa e infrastructura, e edificio ta den bon 
condicion y adecua pa asina muchanan tin un bon luga pa 
ricibi educacion siendo un scol e di dos cas pa tanto alumno y 
pa maestronan. Ta p'esev tawata hopi importante pa traha riba 
e proyecto aki y awe a bira realidad cu Imelda Kleuterschool 
tin un miho luga y miho ambiente agrabel y sigur. 





Innovacion tambe ta bay ta importante pasobra innovacion ta 
bay ta e yabi pa habri portanan den futuro. Mayoria di nos 
muchanan awe, lo bay traha trabounan cu ainda no ta existi. 
P'esey ta importante sigui inverti den innovacion y enfoca den 
preparacion di maestronan pa e era digital. E cambionan nos 
dilanti lo bira parti importante di nos economia”, Prome Minister 
Evelyn Wever-Croes a duna di conoce. 


Prome Minister a termina gradiciendo tur docente y mayornan 
pa nan dedicacion den e educacion di nos muchanan y a 
felicita nan cu e edificio bunita renoba di Imelda Kleuterschool. 





Presente na e re-apertura tawata Parlamentarionan Edgar 
Vrolijk, Shailini Tromp-Lee, Jennifer Reyes y tur maestro di 
Imelda Kleuterschool. 

MINISTER DI FINANSA, ASUNTONAN ECONOMICO Y CULTURA | 
MINISTER XIOMARA MADURO 


REGISTRACION 


SOSTEN FINANCIERO 
NA EMPRESA 
CHIKITO Y MEDIANO 





Gobierno di Aruba ta ofrece yudansa 
financiero den forma di Sosten Financiero 
pa Empresa Chikito y Mediano cu un suma 
di 4000 florin pa kwartaal. 


Tur empresa chikito y mediano cu tin 1 te 
cu 50 trahado cu a ricibi notificacion di 
SVB, por aplica pa e Sosten Financiero pa 
Empresa Chikito y Mediano. 


Via e portal di MiSVB desde 
12 di october te cu 16 di october 2020. 
Pa dia 19 di october tur pago ta wordo haci. 


PA PREGUNTA RIBA SOSTEN FINANCIERO 
Por tuma contacto cu MKB Helpdesk via 
helpdeskmkb@svbaruba.org of subi 
www.svbaruba.org 


OO 


XiomaraMaduro.com 

DOCUMENTACION DI NOS PILARNAN CULTURAL 

DOCUMENTACION DI NOS PILARNAN CULTURAL 

CULTURA 

Durante rueda di prensa semanal di Gobierno, Minister Glenbert 


Croes a tene un ronda di informacion tocante e prolongacion 
di FASE. Cu hopi animo y alivio, e mandatario a anuncia cu ta 
prolonga FASE cu 3 luna mas pa luna di october, november y 
december, cu e condicion cu e persona tur luna mester aplica 


of prolonga di nobo. 

FASE cu yamada: 





Mester aplica, si nunca a haya FASE prome. Mester prolonga 
si den pasado a yega di haya FASE y pues ya tin un FASE ID. 
Contrario na locual tabata e caso anteriormente, si e 
aplicante yena informacion robes, su aplicacion lo no wordo 
procesa. Motibo di esaki ta cu awo FASE no ta dispone mas 
di e 'mankracht' pa por haci tur coreccion. P'esev e yamada 
di Minister Glenbert Croes: “yuda nos yuda bo. Yena tur 
informacion corecto pa e por cana e proceso di screening 
exitosamente'. 


Durante FASE | y II, hopi hende a vena sea ID robes of cuenta 
di banco robes. Tambe tabata e caso cu hopi aplicacion tabata 
incompleto. E team di FASE tabata haci su maximo esfuerso 
pa yama tur hende (11.225 aplicacion) pidiendo pa informacion 
cu falta. Tambe FASE anteriormente, a tuma riba su mes pa 
coregi cuentanan di banco robes. Awo esey no ta bay ta e 
caso mas. P'esev e suplica naa tur hende pa ta hopi atento 
ora di aplica. 


FASE ta haci e recordatorio tambe cu tur luna prome cu 
dia 10 di e luna, mester aplica of prolonga di nobo pa e luna 


corespondiente riba www.fasehelpdesk.com. 


FASE ta haci apelacion: yuda nos yuda bo. 


Ei Fase Helpdesk 
e Fase WhatsApp: 


(U) Fase ZZP: 6991807 


Email: 


15 di october ta e ultimo dia cu por prolonga FASE pa e luna di october, 

PROCESO DI FASE PROLONGACION 








PAGO (ta paga despues di pago 
loonsubsidie) 











PROCESO DI FASE APLICACION NOBO 


PAGO (ta efectua pago despues di pago di 
loonsubsidie) 

MINISTER DI HUSTICIA, SEGURIDAD Y MIGRACION 


MINISTER ANDIN BIKKER 





Diasabra ultimo tabata Dia di Cuidado di Preso y Minister di 
Husticia mr. Andin Bikker tabata presente na KIA, pa felicita tur 
Cuidado di Preso riba nan dia. E mandatario den su discurso 
a cuminsa na bisa cu e por compronde cu e trabou di traha 
warda no ta facil y siguramente bou condicion di e edificio. 
Tambe e mandatario por compronde cu hopi di e Cuidadonan 
di Preso ta bin trabou for di hopi leu pa cumpli cu nan deber. 


Entretanto den e ultimo tres anjanan por a tuma nota di e 
diferente adelanto cu a bin den KIA unda Ministerio di Husticia 
conhuntamente cu e team cu diariamente ta maneha e instituto, 
a bin ta realisa no solamente riba infrastructura, siguridad 
pa ambiente laboral pa cada Cuidado di Preso pero tambe 
e infrastructura tecnico. Pa cu esaki a percura entre otro pa 
varios flatscreen, computer nobo y lo sigui cu mas programa 
di inversion pa planifica e infrastructura. Awor bou di e retonan 
nobo mester a ahusta diferente planificacion pasobra no por 
a biba pensa cu Aruba ta bay haya su mes den un reto sin 
presedente. 








Un reto cu practicamente ningun pais rond mundo henter y for 
di decada, no a yega di enfrenta. No obstante esaki, Minister 
Bikker ta hopi orguyoso pasobra si wak desde 13 di Maart cue 
pandemia a azota Aruba, Ministerio di husticia conhuntamente 
cu leiding di KIA a logra contene e situacion sumamente bon. 
E adelantonan ta por ehempel e tablets nan, flexiglass y KIA 
ta prome den Reino Hulandes, cu a logra pone hoorzitting 
di rechter commissaris tuma luga electronico pues riba un 
distancia. Tur esaki ta algo sumamente bunita y hasta a pone 
un klechi berde riba e mesa pa ilustra e mesa berde c uta un 
tremendo adelanto y inovativo. 


Minister Bikker na final di su discurso a bisa di ta sumamente 
orguvoso di tur v siguramente nan por sigui conta cu tur apovo 
necesario di Ministerio di Husticia pa sigui cu adelanto riba 
e trabou pa desplega esaki cabalmente. Hopi hopi pabien v 
danki pa e esfuerso cu ta haciendo pa pais Aruba. 

DIMAS TA SPLICA PROCESO DI OBHECION 
RIBA DESICION DI PERMISO 


Un cliente cu no ta di acuerdo cu un desicion tuma door di DIMAS 
riba su peticion di permiso tin e derecho di entrega un carta di 
obhecion. E cliente por entrega su obhecion digital solamente via 
di e e-helpdesk riba e website di DIMAS www.dimasaruba.aw. 


E cliente tin un termino di tempo di 6 siman pa e entrega un carta 
di obhecion desde e fecha cu ta para riba e desicion 'Beschikking' 
ricibi for di DIMAS via email. 


Con e proceso ta sigui cana? 


Una bes DIMAS ricibi e carta di obhecion via di e canal indica, 
lo procede pa boek esaki den e sistema y e cliente lo ricibi un 
confirmacion via email cu su carta di obhecion a wordo ricibi. 


Evaluacion di Obhecion Na momento cu DIMAS ricibi e carta di 
obhecion lo bay evalua si e ta entrega den e termino di 6 siman. 
Den caso cu e carta di obhecion ta acceptabel ta significa cu 
e persona e entrega esaki den e termino stipula hunto cu tur 
e rekisitonan necesario pa e por wordo (re)evalua door di e 
departamento huridico di DIMAS. 


Si e carta di obhecion wordo declara no acceptabel pa motibo cu 
e la wordo entrega mucho trempan of mucho laat e cliente lo ricibi 
un carta for di DIMAS via postkantoor y via email. Cu e carta aki 
e cliente por bay corte. 


LAR Si e carta di obhecion a wordo entrega na tempo pero e no 
ta cumpli cu e minimo di rekisitonan cu ta necesario pa e caso 
wordo (re)evalua, e caso lo wordo manda pa comision di LAR cu 
lo bay trata e caso. Comision di LAR lo duna DIMAS un conseho 
y DIMAS lo tuma un desicion final a base di e conseho ey. Si e 


persona no ta di acuerdo cu e desicion tuma, e por bay corte 
dentro di 6 siman desde e fecha di e desicion. Casonan Frequente 
Mayoria di biaha cu DIMAS ricibi carta di obhecion ta casonan cu 
por wordo re-evalua a base di hechos y circumstancianan nobo 
presenta. Motibonan frequente cu por wordo re-evalua door di 
DIMAS na 2020: 


- E cliente a logra entrega e documentonan cu tabata haci falta 
hunto cu su carta di obhecion por ehempel e documento di DPL. 


- E cliente por a demostra cu e la cumpli cu e pago door di e 
manda e comprobante di pago. 


Mayoria di bes ta pasobra e cliente a paga di un otro forma cu 
DIMAS no a indica y e pago no por a wordo 'cleared' door di 
Departamento di Impuesto. 


Plaso di desicion Segun e ley y maneho DIMAS tin 12 siman pa 
duna e cliente un respuesta riba un carta di obhecion. Den caso 
cu ta necesario esaki por wordo prolonga te na un maximo di 
24 siman en total desde e fecha cu e carta di obhecion a wordo 
entrega. 


Resultado Na momento cu un carta di obhecion cana su proceso 
y wordo evalua e cliente lo ricibi un desicion positivo of negativo. 
E desicion final lo wordo manda pa e cliente via di e emailadres 
cu e la registra den su peticion. 


Pa mas informacion por bishita nos website www.dimasaruba.aw 
y pa entrega un Carta di obhecion por haci esaki unicamente di 
forma digital via di nos e-helpdesk Bezwaar/ Objecion / Appeal. 





DIMAS TA SPLICA CON PA ENTREGA 
UN OBHECION 


Cada afia DIMAS ta ricibi alrededor di 15.000 peticion di permiso. 
Den afia 2019 nos a ricibi un total di 14,983 peticion di cual 2,227 
a wordo nenga. Pa e aña 2020 te cu awor nos a ricibi un total di 
8,145 peticion di permiso, di cual 1,134 a wordo nenga. 


Nos kier informa clientenan kico ta e pasonan cu nan por tuma na 
momento cu nan no ta di acuerdo cu un descicion di permiso por 
ehempel cu e permiso wordo nenga. 


Con y unda por entrega e Obhecion? 


Na momento cu un persona ricibi un respuesta riba su peticion di 
permiso y e no ta di acuerdo cu e desicion cu DIMAS a tuma. Den 
e caso aki e persona por entrega un obhecion 'bezwaar' dentro 
di e termino di 6 siman cuminsando for di e fecha cu ta para riba 
e desicion “Beschikking” ricibi via email for di DIMAS. 


Clientenan cu ta desea di entrega un obhecion por entrega 
esaki solamente di forma digital via di nos e-helpdesk Bezwaar/ 
Obhecion/Appeal riba nos website www.dimasaruba.aw. E cliente 
ta yena e formulario completo y correcto y ta agrega/upload su 
Carta di Obhecion. 


Kico ta e rekisitonan di un Carta di Obhecion? 


1. Nomber y adres di e dofio di e permiso. Si a e ta wordo 
representa door di un tercera persona e mester inclui e nomber y 
adres di e representante autorisa. 


2. Indica cua ta e desicion 'Beschikking' riba cual e persona ta 
entrega un obhecion riba dje, door di entrega un copia di esaki 
hunto cu su Obhecion. 


3. E persona ta splica e motibonan pakico e no ta di acuerdo cu 
e desicion di DIMAS. 


4. Pone e fecha riba e Carta di Obhecion. 


5. Firma di e dofio di e permiso of den caso cu e representante 
no ta un abogado cu ta inscribi na Hof, mester agrega un carta di 
apoderacion. 


Clientenan cu manda nan carta di Obhecion di e forma correcto 
lo ricibi un email di confirmacion for di e departamento huridico 
di DIMAS. Pa mas informacion con pa entrega un Bezwaar/ 
Obhecion/Appeal por bishita nos website www.dimasaruba.aw 
of pa entrega un bezwaar por direct na nos e-helpdesk riba nos 
website. 

Departamento di Salud Publico: 


UPDATE 12 DI OCTOBER 2020 


Segun resumen di awe 21 persona a recupera, tin un total di 3 caso nobo di Covid-19, di cual tur ta residente, 
('positivitv rate” bou residente ta 14%). E total di casonan activo a baha cu 18 persona y ta na 375 awe, total 
di testnan haci ta 274, testnan haci bou di residentenan na laboratorio di hospital ta 21. E total di casonan di 
fayecimento relaciona na Covid-19 ta 32 y no 33 manera cu a informa den update di diasabra. E cambio aki a surgi 
despues cu hospital y DVG a evalua e causa y circumstancia di fayecimento. 


Hospital ta informa cu tin un total di 14 persona interna di cual 4 ta den cuido intensivo y 10 ta isola riba piso general. 
Pa nos sigui controla e pandemia di Covid-19 ta importante pa comunidad ta alerto y na prome indicacion di sintoma 
tuma contacto cu dokter di cas pa por haci un test. Door di isola e casonan positivo nos por controla e virus y stop e 


di sigui plama. 


Ban sigui cuida, Aruba ta conta cubo pa sigui maneha y controla e virus di Covid-19. 


CORONAVIRUS 


COVID-19 
ARUBA 


TOTAL. IM NO RESIDENTE 


E 3 0 












Bios] 









ACTIVO 375 368 7 
ETE ere 3741 49 
POSITIVO 4197 4141 56 
NEGATIVO | 30708 - E 
GETEST 34905 = - 
(GETEST NA aineorr | 15890 - - 

MORTO 32 32 0 


Gobierno di Aruba 


Laba man Bisti Mantene 
frecuentemente Mondmasker distancia 

INFORMACION IMPORTANTE 


E sintomanan mas comun di 
Covid-19 na Aruba ta: 


Keintura 

Dolor di cabez 
Tosamento 

Dolor di garganta 

Perdida di holor y smaak 
Dolor di curpa/curpa kibra 
Diaree 


Si bo tin 2 di e sintomanan aki of mas, 
yama bo dokter di cas pa haci un test di Covid-19. 

LEY CODIGO DI PROTECCION DEN PLENO 
PREPARACION PA SU IMPLEMENTACION 


E Boletin informativo di Codigo di Proteccion 











Kico e Ley di Codigo di Proteccion ta encera? 


Ta un sistema di proteccion na Aruba, unda ta salvaguardia e siguridad fisico, emocional 
y mental di nos muchanan di O te 18 aña. 


Un plan paso pa paso cu un cuadro di evaluacion. 
Un asignacion di e responsabilidadnan pa cada diverso grupo profesional. 


Atencion special pa e formanan special y particular di violencia y violencia den 


relacion/famia. 


Check si tin mucha(nan) involvi den e momentonan di un caso urgente cerca e 
adultonan p.e. accidente, candela, uzo di droga etc. 


Atencion specifico pa e forma con e profesionalnan mester anda cu e datonan 
confidencial. 
Tur profesional, cu tin ‘beroeps- y ambtsgeheim' tin e derecho di meld. 


Den e sistema aki ta haci uzo di un cuadro di evaluacion. E cuadro di evaluacion ta 
describi exactamente ki ora un melding ta necesario y con e ayudo mester ta. E Codigo 
di Proteccion ta consisti di 5 paso. 

Bureau Sostenemi ta yama bonbini na 
yegada di Codigo di Proteccion 


Conoci den nos Ordenansa Nacional como e "Advies - en 
Meldpunt Kindermishandeling (AMK) 


Codigo di Proteccion lo conduci na un miho 
acercamento, na e momento cu e profesionalnan den 
cada sector: Husticia, Salud, Ensefiansa v Social, 
sefiala abuso di mucha mas concreto, combersa cu e 
mayornan y e muchanan y ora cu nan mester cuminsa 


ofrece e ayudo cu ta necesario. 


Den e proceso aki Bureau Sostenemi tin e rol di experto 
unda e profesionalnan por acudi. Den paso 2 di e 
Codigo di 
conseho na e profesionalnan den e interpretacionnan 


Proteccion, Bureau Sostenemi ta duna 
di e señalnan of den paso 3 ora nan mester prepara pa 
un combersacion cu mayor of mucha. Den paso 4 
Bureau Sostenemi tambe por contribui, ora ta pone e 
pregunta den consideracion si ta trata di un abuso di 
mucha y den paso 5 e profesionalnan por yama Bureau 
Sostenemi pa un consulta tocante e accion di haci un 


mel: 





Bureau Sostenemi ta 
preparando den diferente 
manera pa e vegada di 
Codigo. Den e lunanan tras 
di lomba e trahadornan a 
sigui curso con pa traha v 
uza Signs of Safetv. Nan ta 
bezig ta incorporando esaki 
den nan propio formanan 
di traha v tambe den e 
procesonan di trabou di 
Bureau Sostenemi, unda 
Signs of Safetv ta 
completamente integra. 
Tambe tin expansion di 
capacidad. 


Desde 1 di september tin 2 
trahado cu a cuminsa. Nan 
lo percura pa traha riba e 
listanan di espera, cu den 
pasado a surgi como 
consecuencia di falta di 
personal. Esaki y hopi otro 
paso mas ta tumando luga, 
pa por tin un 
implementacion exitoso di 
Codigo di Proteccion. 


Pa pregunta tocante 
conseho y haci consulta di 


un melding: 


T. 588- 1010 

E. sostenemi@aruba.gov.aw 
www.sostenemi.org.aw 

A. Tanki Flip 53-A, 
Oranjestad Aruba 

Implementacion di Codigo di Proteccion 


Sector Salubridad 


Salubridad tambe a organisa diferente sesion cu e dos organisacionnan cu ta encarga 
cu e cuido preventivo di e mucha di 0-18 aña: Fundacion Wit Gele Kruis (WGK) y 
departamento di Jeugdgezondheidszorg (JGZ) cu ta forma parti di Departamento di 
Salud Publico. Durante diferente sesion e profesionalnan por a haci pregunta, traha 
na un SWOT-analyse, pa asina conhuntamente haya un bista mas amplio y profundo 
di tur loke ta cana bon na trabou pa cu e implementacion di Codigo. Tambe a enfoca 
riba kico ta e aspectonan cu mester atencion di biaha y kico tur ta e desafionan cu ta 


spera e profesionalnan, na momento cu cuminsa traha cu Codigo di Proteccion. 


E parti cu ta duna nos tur e siguransa cu un implementacion ta factibel riba corto 
plazo ta, cu tanto WGK y JGZ a ricibi entrenamento di Signs of Safety, Stevig 
Ouderschap, Infant Mental Health y cu den sector di salud, e profesionalnan ta 
custumbra di traha cu protocol. Pues e retonan t'ey, pero nan ta diferente. E reto mas 
grandi ta e balans entre e asina yama ‘MEDISCH GEHEIM’ y e siguridad/bienestar di 
e mucha na otro banda. 





Manera hopi profesional a vocifera:'E siguridad y bienestar di e much ta bin na 
prome lugar!” E 5 pasonan di Codigo y e bista amplio cu ambos organisacion tin riba 
e situacion di cada mucha, desde cu e ta den e bariga di su mama, ta ofrece un scala 
na posibilidad pa guia e mayor(nan). A base di e resultadonan di e SWOT-analyse, a 
forma un grupo di trabou di ambos organisacion, bou liderazgo di dr. Vincent Latour, 
pa traha riba e protocolnan di trabou entre WGK y JGZ. Asina cu esaki keda finalisa 
lo traha na un plan di implementacion concreto pa 1 di januari 2021. 

A haci un "nulmeting" cu e socionan den veld 


Sector Social 


Lider di Proyecto Social a reuni cu su sector social pa asina yega na un 'nulmeting' 
den e veld y elabora riba e puntonan cardinal en cuestion. E Codigo di Proteccion ta 
un plan di accion di 5 paso cu ta describi con un profesional mester traha cu e 
sefialnan di abuso di menor. Esaki ta un di e pasonan crucial di proteccion cu lo ta 
ancra den ley. Di e forma aki SCP ta sigura cu e codigo ta combati e problematica di 
abuso di menor y ta sigui traha pa e bienestar y siguridad di cada un di nos mucha y 
hobennan na Aruba. 


“E Codigo di Proteccion ta un plan di 
accion di 5 paso cu ta describi con un 
profesional mester traha cu e 
señalnan di abuso di menor” 








=. 

Introduccion pa sector di Ensefiansa 


Sector Ensenansa 


Despues di un periodo largo en busca di un lider di Proyecto pa carga e sector di 
Ensenansa, finalmente dia 15 september 2020, Codigo di Proteccion a logra selecciona 
sra. Jullie-Ann Thodé, via e ronda di solicitud. E sector di Ensefiansa, lo bay ranca 
start cu hopi entusiasmo y animo cu e meta pa no solamente logra e implementacion di 
Codigo di Proteccion den tur sistema di Ensefiansa na Aruba, pero lo hacie 
conhuntamente cu tur e partnernan importante den Ensefiansa di Aruba. Como un di e 
metanan importante pa cu e veld social den Ensefiansa, lo brinda sosten y guia 
profesional den henter e proceso aki. Principalmente teniendo na cuenta cu tur e 
facetanan di cambio, cu actualmente nos sistema educacional ta enfrentado. 
Actualmente ta trahando riba un plan di accion pa por cuminsa mas lihe posibel cu 
ehecutacion, pa asina hunto cu veld yega na un plan di implementacion di Codigo di 


Proteccion. 





Casi tur sistema di Ensefiansa cu conoce un tipo di maneho/protocol pa atende cu e 
casonan di sospecho di abuso di mucha. P'esev e Codigo aki lo hava su lugar adecua, 
unda e lo percura pa tur traha uniforme, pa ora e ley aki drenta na vigor. Tur e 
directivanan di scol y partner di ensefiansa a ricibi e carta oficial cu fecha di 21 di 
september 2020, anunciando e nomber di e lider di proyecto Ensefiansa tin un tarea 
sumamente importante den implementacion y ehecucion di Codigo di Proteccion, 
mirando cu despues di nan cas, nos mucha- y hobennan ta na scol tur dia y esaki pa 
hopi di nan ta mira como nan di dos cas of hasta nan ‘safe haven'. 

Un bista riba e Strategia di Codigo di Proteccion 
Sector Hudicial 


Introduci Codigo di Proteccion na e directiva di cada organisacion y stipula 


strategia di implementacion. 


O-meting: inventarisa kico ya caba cada organisacion tin como procedura of accion 


ora ta trata sefialnan di abuso di mucha. 


Introduci e 5 pasonan di Codigo y traha un evaluacion specifico di e organisacion 


pa traha cu e Codigo. 


Stipula kico mester di experticio y material pa ehecuta Codigo. 
Wak cu ken e organisacion mester traha 'samenwerkingsprotocollen' pa e Codigo 


por cana bon. 
Declaracion unda cu ta firma un compromiso cu lo traha cu e Codigo di Proteccion 


den e instancia.Trayectoria di training. EO 


CODIGO DI 
PROTECCION 

MESTER PASA DEN TRABOU DURO 
GU DEDICAGION Y DETERMINAGION 
NOS TA LOGRA E EXITO 
GUNOS TA PROPONE 








Gabinete Wever-Croes 


